VÁLLALKOZÁSI SZERZŐDÉS

amely létrejött egyrészről a: **FCV Sportszervező Kft.**

8440 Herend, Kossuth köz 9.

Képviseli: Rajki Tamás ügyvezető

Cégjegyzék száma: 19-09-516533

Adószáma: 24659471-2-19

(a továbbiakban: ***Megrendelő***),

másrészről: **……………………………………….**

székhelye: …………………………...

képviseli: ……………………………

Cégjegyzék száma: ………………….

Bankszámlaszáma: ………………….

Adószáma: …………………………..

mint (a továbbiakban: ***Vállalkozó)***

között az alábbiak szerint.

1. ***Szerződés tárgya:***
   1. Megrendelő megrendeli, Vállalkozó pedig elvállalja, a társasági adóról és az osztalékadóról szóló 1996. évi LXXXI. törvény szerinti sportcélú támogatásból támogatott ***„Veszprém, Futsal öltöző és kiszolgáló épület” című projekt kivitelezési munkái”*** tárgyban indított beszerzési eljárás kivitelezési munkáit az ajánlattételi felhívásában és ajánlati dokumentációjában szereplő műszaki tartalommal a 3./ pontban rögzített egyösszegű átalányáron.
   2. A szerződés műszaki tartalma magába foglalja a megvalósítás minden előkészítő és felvonulási munkáját, a közterület foglalásokat, a munkaterület átvételét, a be-, és próbaüzemelést, a műszaki hatósági és használatbavételi átadások feltételeinek biztosítását, a jótállási és szavatossági munkák elvégzését, a szomszédos építményekben és közterületen okozott károk helyreállítását, valamint a kivitelezéshez és üzembe helyezéshez szükséges szakhatósági engedélyeztetések és hozzájárulások biztosítását, ezek költségeinek viselését.
2. ***Építési helyszín:***

8200 Veszprém, Erdész u. 1. 2368/10 hrsz.

1. ***Szerződés összege:***
   1. Az 1./ pontban megjelölt munka vállalkozási díja:

**Nettó vállalási ár összesen: ………………………,- Ft**

**azaz nettó …………………………………………………………. Forint**

* 1. A fordított adózás (az általános forgalmi adóról szóló 2007. évi CXXVII. tv.) miatt a vállalkozási díjat terhelő ÁFA összegét a Megrendelő fizeti, a vállalkozó a számlát „fordított adózás” jelzéssel állítja ki.
  2. A vállalkozási díj fedezetet nyújt Vállalkozónak az 1. pontban meghatározott és a dokumentációban részletezett műszaki tartalmú munkákkal összefüggésben felmerült összes közvetlen és közvetett költségére, kivéve azokat a költségeket, amelyeket a jelen szerződés kifejezett rendelkezése szerint a Megrendelő visel. A vállalkozási díj tartalmazza:
* Kivitelezési tervdokumentációban leírt feladatokat (műleírás, tételes költségvetés, tervek)
* Helyszíni adottságokból adódó költségeket
* Ideiglenes melléklétesítmények, költségtérítések, hatósági díjak, korlátozások költségeit
* Szakfelügyelettel kapcsolatos költségeket (szolgáltatók, üzemeltetők, műemlékek stb)
* A kivitelezéshez szükséges feltárási munkákat és ezzel kapcsolatos tervezéseket
* Átadási dokumentáció, kezelési utasítások összeállítását
* Közterület igénybevételével kapcsolatos költségeket
* A megvalósításhoz szükséges segédszerkezetek és berendezések igénybevételét
* Környezetvédelemmel, szélsőséges időjárással kapcsolatban felmerült költségeket
* A teljesítés érdekében felmerült külön díjakat, pótlékokat
* A minőség-ellenőrzés költségeit
* Technológiai berendezések és felszerelések tervezési, engedélyeztetési, kivitelezési és üzembe helyezési költségeit (ideigleneseket is)
  1. A Vállalkozó a Megrendelő által kiadott ajánlati dokumentáció és annak részét képező költségvetés tételes árazásával támasztotta alá a 3. pontban meghatározott vállalkozási díját.
  2. Vállalkozó a jelen szerződés alapját képező, az ajánlati dokumentáció részeként kiadott műszaki tervdokumentáció tervlapjait, műszaki, mennyiségi kiírásait felülvizsgálta, észrevételezte, annak költségkihatását, a járulékos munkákkal együtt egyeztette a szerződés megkötése előtt, ezért Vállalkozó a létesítmény megvalósítása során a dokumentáció esetleges hiányosságaira való hivatkozással mennyiségi kifogást, többletköltség igényt Megrendelő felé jelen szerződés megkötését követően nem emelhet.
  3. Vállalkozó a szerződés tárgyát képező munkaterületet megtekintette, az ajánlati dokumentációt áttanulmányozta, a szükséges műszaki észrevételeket megtette és ajánlatában szerepeltette. Vállalkozó a szerződés teljesítésével a létesítményeket rendeltetésszerű, használatra alkalmas állapotban adja át Megrendelőnek. A Vállalkozó visel az ajánlati dokumentáció téves értelmezéséből adódó minden kockázatot.
  4. A vállalkozási díj a beépítésre kerülő anyagokat is tartalmazza. A beépítésre kerülő anyagok árainak emelkedése a vállalkozói díjra nincsenek kihatással, az egységárak a befejezési határidő figyelembevételével prognosztizáltak. Az építési naplóban a szerződés rögzített áras összegét érintő, vagy a teljesítés határidejére is kiható pótmunkát elrendelni nem lehet, azt érvényesen csak a Vállalkozó központjához címezve lehet eszközölni.
  5. Vállalkozó a szerződés alapját képező műszaki tervdokumentációban, költségvetésben szereplő szerkezetektől és építőanyagoktól való eltérésre csak Megrendelő, vagy műszaki ellenőrének előzetes írásos jóváhagyása esetén, és az eltéréssel érintett szerkezetek, anyagok költségkimunkálása esetén jogosult.

1. ***Szerződés teljesítési határidői:***

***Szerződés teljesítésének megkezdése****:* ***Szerződéskötéssel egyidejűleg***

***Teljesítési határidő: 2015. június 30.***

* 1. Megrendelő előteljesítést elfogad.
  2. Vállalkozó a befejezési határidőhöz viszonyított felróható késedelem esetén késedelmi kötbért köteles fizetni.
  3. A késedelmi kötbér mértéke: 200.000,- Ft/nap, melyet Megrendelő a Vállalkozóval szemben érvényesíthet. A kötbér összegét a Megrendelő jogosult a Vállalkozó számlájából levonni.

1. ***Pénzügyi elszámolás:***
   1. A szerződés finanszírozása részben önerőből, részben a társasági adóról és az osztalékadóról szóló 1996. évi LXXXI. törvény szerinti sportcélú támogatásból, és az ajánlatkérő forrásaiból történik, a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet alapján.
   2. Vállalkozó a vállalkozási díját 2 db rész-számlával és 1 db (vég)számlával érvényesítheti.
   3. Vállalkozó az 1. rész-számlát a nettó vállalkozási díj 40 %-át elérő megvalósult teljesítés esetén jogosult benyújtani, a műszaki ellenőr által igazolt teljesítést követően, a 2. rész-számlát a nettó vállalkozási díj 80%-át elérő megvalósult teljesítés esetén jogosult benyújtani, a műszaki ellenőr által igazolt teljesítést követően. Vállalkozó a (vég)számlát a nettó vállalkozási díj 100%-át elérő megvalósult teljesítés esetén nyújthatja be, a műszaki ellenőr által igazolt teljesítést követően.
   4. A számlák benyújtásának feltétele, hogy a vállalkozó a TAO elszámolási rendnek megfelelően biztosítsa a szükséges dokumentumokat minden egyes rész-számla és a végszámla vonatkozásában is.
   5. A számlák kifizetése 30 napon belül történik meg a szerződésszerű teljesítés igazolását követően történik Ptk. 6:130.§ (1) bekezdése szerint.
   6. Megrendelő pénzügyi teljesítése a Vállalkozó **……………………………….** pénzintézetnél vezetett **…………………………………………..** bankszámlájára közvetlenül átutalással történik.
   7. Megrendelő az előleget a vállalkozási díj maximum 20% -ának megfelelő összegben biztosítja a munkaterület átadását követően.
   8. Az előleg elszámolása a rész-számlákban arányosan történik.
   9. Vállalkozó az előlegre vonatkozó igényét cégszerű nyilatkozat formájában jogosult az Megrendelőként szerződő fél részére jelezni.
   10. Vállalkozó az előleg megérkezését követően előleg számlát állít ki, melyet az Megrendelőnek nyújt be.
   11. Vállalkozó felhívja a figyelmet, hogy ajánlattevőnek a kifizetések vonatkozásában az Adózás rendjéről szóló törvény (Art.) 36/A.§ szerint kell eljárnia.
2. ***Megrendelői kötelezettségek:***
   1. Megrendelő a szerződésszerű teljesítés átvételére és az ellenérték kifizetésére kötelezett.
   2. Pótmunkák elrendelésére kizárólag a Megrendelő jogosult.
   3. Megrendelő a 191/2009. (IX.15.) Korm. rendelet alapján az elektronikus építési napló megnyitását követően Vállalkozó részére megadja az elektronikus építési naplóba történő belépéshez szükséges belépési kódot.
   4. Megrendelő az utasításait az építési naplóban történő bejegyzéssel közli a Vállalkozóval.
   5. Megrendelő a kivitelezéshez szükséges részletes kiviteli tervdokumentációt az építés ütemezéséhez igazodóan szakaszosan biztosítja Vállalkozó részére digitális formában.
   6. Megrendelő nyilatkozik, a szerződésben meghatározott vállalkozási díj pénzügyi fedezetével rendelkezik.
3. ***Vállalkozói kötelezettségek:***
   1. Vállalkozó köteles gondoskodni - a munkaterület átvételétől a műszaki átadás lezárásáig - a munkaterület lehatárolásáról, a munkaterületre vonatkozó tűzrendészeti-munkavédelmi, vagyonvédelmi, közegészségügyi, környezetvédelmi- és egészségügyi előírások végrehajtásáról illetve betartásáról. Ez a kötelezettsége alvállalkozóival, munkavállalóival és az építési helyszínen tartózkodó egyéb személyekkel is fennáll. Vállalkozó köteles a kivitelezés során keletkező hulladékot folyamatosan elszállítani.
   2. Az ajánlatban felsoroltakon kívül, csak a Megrendelő előzetes hozzájárulása esetén foglalkoztatható más alvállalkozó.
   3. Az alvállalkozókkal szemben támasztott vállalkozói követelmények a vállalkozói szerződésben rögzített mértéket nem haladhatják meg (fizetési határidő, jótállás, kötbér stb.) azoknak arányban kell lenni a vállalt részfeladatok nagyságával.
   4. Vállalkozó köteles betartani mindazon biztonsági és egyéb előírásokat, esetleges korlátozó intézkedéseket, amelyeket Megrendelő írásban határoz meg számára a munkaterület átadás-átvételi eljárása során.
   5. Vállalkozó a munkát a hatályos jogszabályokban meghatározott szabályoknak, előírásoknak és szabványoknak megfelelően köteles elvégezni.
   6. Vállalkozó köteles a Megrendelő képviselőjét értesíteni azon munkanemek megkezdése előtt, amelyek valamely szerkezeti részt eltakarnának a munkák megkezdése előtt minimum 48 órával. Amennyiben Megrendelő képviselője az előzetes értesítés ellenére a takarásra kerülő szerkezetet nem tekinti meg, Vállalkozó jogosult a munkát folytatni. Amennyiben Vállalkozó az értesítési kötelezettségének nem tesz eleget, Megrendelő jogosult az eltakart munkákat visszabontással ellenőrizni.
   7. Vállalkozó köteles az 191/2009. (IX.15.) Korm. rendelet alapján az építkezés kezdetétől annak teljes befejezéséig építési naplót vezetni elektronikus formában.
4. Az építései engedély ÉTDR azonosítója: 201500048388
5. Vállalkozó tudomásul veszi, hogy a műszaki ellenőrök bejegyzéseivel kapcsolatos álláspontját 3 napon belül rögzítenie kell írásban az építési naplóban.
6. A Megrendelő és a Vállalkozó az építési munkák megkezdésével egyidőben megadja az építési terület felelősének nevét, elérhetőségét, illetékességüket, és ezeket az adatokat az építési naplóban rögzítik.
7. A tervező építési naplóban tett bejegyzése csak a Megrendelő műszaki ellenőrének igazolásával érvényes.
   1. Vállalkozó kötelezi magát arra, hogy csak olyan anyagokat és tárgyakat használ fel, melyek az ő tulajdonában vannak és amelyekkel szemben harmadik felek semmiféle jogokat nem érvényesíthetnek.
   2. Ha a Vállalkozó ellen felszámolási vagy végelszámolási eljárás indulna, akkor a Megrendelő jogosult az erről való tudomásszerzést követően, a munkák szakértővel való felmérésére és a munkáknak – a Vállalkozó költségére történő – haladéktalan továbbadására egy másik Vállalkozó felé.
   3. Vállalkozó köteles a szerződés alapját képező ajánlati dokumentációban meghatározott minőséget, a költségvetésben rögzített típusoknak megfelelően biztosítani.
   4. Vállalkozó köteles az építési területen jól látható helyen a kivitelezéssel kapcsolatos adatokat az engedélyek, valamint a vonatkozó jogszabályok szerinti tartalommal és formában a kivitelezés megkezdése előtt táblán elhelyezni.
   5. Amennyiben a tervtől eltérő kivitelezés szükségessége merül fel, úgy azt Vállalkozó köteles jelezni a Megrendelőnek vagy megbízottjának a szükséges intézkedések megtételéhez.
   6. A helyszíni megvalósításhoz szükséges terveket (gyártmány-, részlet-, átadás- stb.) 3-3 példányban köteles átadni az érintett folyamat megkezdése előtt. A beruházás keretében megvalósított létesítmény geodéziai beméréséről, alaptérképekhez adatszolgáltatásról Vállalkozó köteles gondoskodni. A vállalkozónak az adatszolgáltatást a városi alaptérképbe bedolgozható formátumban kell nyújtania.
8. ***Műszaki ellenőr:***
   1. Vállalkozó tudomásul veszi, hogy Megrendelő jogosult jelen szerződésből származó bizonyos feladatainak ellátására külön szerződésben rögzített feltételek szerint műszaki ellenőrt megbízni.
   2. Műszaki ellenőr kizárólag a Megrendelővel kötött külön szerződés keretén belül jogosult eljárni.
9. ***Minőségi követelmények:***
   1. Vállalkozó a kivitelezési munkát a vonatkozó Magyar Szabványok és előírások szerint azok betartásával végzi. A felhasznált, beépített anyagok csak első osztályú minőségűek lehetnek.
   2. Vállalkozó köteles a szerződés 1. pontjában leírt munkát a 2. pontban szereplő díjért a Magyar Szabvány szerinti I. osztályú minőségben kivitelezni. Amennyiben a munkák megítélésében véleménykülönbség van, a szerződő felek a vonatkozó jogszabályok szerint ezen jogkörrel felhatalmazott szervezet bevonásával határozzák meg a minőséget. A vizsgálatok költségeit a minőséget tévesen megítélő fél fizeti.
   3. Vállalkozó köteles minden felhasznált anyagról és szerkezetről a gyártó és forgalmazó vállalatokról a minőségi tanúsítványt beszerezni és azokat az építési naplóhoz csatolni. Külföldi anyag és szerkezet felhasználása esetén a Vállalkozó tartozik a Magyar Szabvány szerinti minőséget saját költségén bizonyítani. Az ő kötelessége szükség esetén az importengedélyek beszerzése, a biztonságtechnikai, munkavédelmi, tűzvédelmi és hivatalos minőségi vizsgálatok elvégeztetése, a termék minősítése.
   4. A Vállalkozó az elkészült szerkezetek minőségét próbákkal köteles ellenőrizni, mely próbák eredményét az építési naplóban rögzíti.
10. ***Biztosítások:***
    1. Vállalkozó a saját költségére és a saját nevében tartozik biztosítást kötni:
11. Teljeskörű építési vagyonbiztosítást, a szerződés tárgyára és valamennyi, a szerződéses cél elérése céljából az építési területen található építéshelyi berendezésre és segédanyagra, az építés kezdő időpontjától a műszaki átadás lezárásáig.
12. Megrendelő előírja, hogy a Vállalkozóként szerződő fél köteles felelősségbiztosítási szerződést kötni, vagy a meglévő felelősségbiztosítását kiterjeszteni jelen beruházásra vonatkozóan is az alábbi felelősségbiztosítási mértékre tekintettel: kártérítési limit 20 millió forint/év, illetve káreseményenként 10 millió forint/kár.
    1. Megrendelő felé történő bizonylatolása a szerződéskötéssel egyidejűleg esedékes.
13. ***A létesítmény átadás-átvétele:***
    1. A Vállalkozó köteles a Megrendelőt a munkák befejezéséről a 191/2009. (IX.15.) Korm. rendelet 32.§-a szerint e-főnaplóban értesíteni. A Megrendelő a műszaki átadás-átvétel időpontjának, az építési engedély számának és az építés helyszínének az e-főnaplóba történő bejegyzésével értesíti az illetékes építésfelügyeleti hatóságot, a Vállalkozót és egyéb érdekelteket.
    2. Vállalkozó a következő okmányokat bocsátja a Megrendelő rendelkezésére magyar nyelven az átadás átvétel kezdetéig, de legkésőbb annak befejezéséig:
14. A pontos kivitelezést visszatükröző „Megvalósulási tervdokumentáció” 2 (papír formátumú) példányát, valamint 1 (elektronikus) példányát (CD adathordozón), tervekkel, műszaki leírásokkal, az eredeti tervekhez képest történt változások egyértelmű feltüntetésével, komplett geodéziai bemérés.
15. Az építés kivitelezésekor a Vállalkozó által beszerzett, minőséget igazoló bizonylatos és vizsgálati eredmények.
16. Jegyzőkönyvek a próbaüzemek, az üzemi- és beállítási eljárások eredményéről.
17. Vállalkozó szabványosságról szóló nyilatkozatai, hogy a létesítmény, az elkészült és felhasznált szerkezetek, anyagok és berendezések az érintett szabványoknak megfelelnek.
18. Létesítmény leltár elkészítésében való közreműködés.
    1. A fentiek közül a méréseket arra jogosult személyeknek, vagy vállalatoknak kell elvégeznie.
    2. A vállalkozó tevékenységéből eredő, az üzemeltetéshez és forgalomba helyezéshez szükséges hatósági nyilatkozatokat köteles biztosítani. A műszaki teljesítés a műszaki átadás-átvétel sikeres lezárásával, a szerződés teljesítése a használatbavétel feltételeinek biztosításával zárul.
19. ***Megrendelő és Vállalkozó képviselete:***

Szerződő felek megállapodnak abban, hogy a szerződés teljesítésével kapcsolatosan

**Megrendelő részéről:**

*Rajki Tamás ügyvezető*

**Műszaki ellenőr részéről:**

*…………………………………………*

**Vállalkozó részéről:**

*…………………………………………*

*……………………………………. építész felelős műszaki vezető*

jogosult eljárni.

1. ***Jótállási és szavatossági feltételek:***
   1. A Vállalkozó szavatolja, hogy az általa létrehozott létesítmény minősége mind a felhasznált anyagok, mind a létesítmény szerkezete és kivitele szempontjából az ajánlati dokumentációnak, továbbá a jelen szerződés 9. fejezetében foglalt minőségi követelményeknek megfelel.
   2. A Vállalkozót a létesítmény átadás-átvételétől a 181/2003. Korm. rendelet 3.§-a szerinti időtartamra jótállási kötelezettség terheli az 1. pontban leírtak teljesítéséért.
   3. Megrendelő tartozik a jótállási idő alatt fellépő hiányosságokat a Vállalkozónak haladéktalanul, de legkésőbb a garanciális idő lejártáig kell a Vállalkozó tudomására hozni. A Vállalkozó tartozik a hibabejelentést követően haladéktalanul intézkedni a kijavítás, illetve a csere érdekében. Amennyiben a kijavítást vagy a cserét a bejelentéstől számított 8 napon belül nem végzi el Vállalkozó, úgy a Megrendelő jogosult a Vállalkozó költségére azt más kivitelezővel elvégeztetni, és annak igényelt költségét a Vállalkozótól követelni.
   4. Vállalkozót az általa megvalósított kivitelezési munkákra a Ptk. 6:159.-a szerinti szavatossági kötelezettség terheli.
   5. Az átadás-átvétel napjától számított 12 hónapon belül a jelen szerződés alapján elvégzett munkákat ismételten felül kell vizsgálni. Megrendelő készíti elő ezt az utó-felülvizsgálati eljárást, melyre a Vállalkozót meg kell hívnia, 8 nappal az eljárás megkezdése előtt, a Megrendelő hibajegyzékének egyidejű csatolásával. Felek az ellenőrzési eljárásról jegyzőkönyvet tartoznak felvenni. A jegyzőkönyvnek tartalmaznia kell a résztvevőknek az ellenőrző szemlén tett nyilatkozatait, továbbá a Vállalkozó által elismert hibák kijavítási határidejét.
2. ***A szerződésszegés következményei:***
   1. A Vállalkozó késedelme esetén:

A Vállalkozó köteles a létesítmény átadási késedelemének esetére, mindkét ütem vonatkozásában, a késedelem minden naptári napja után 200.000,-Ft késedelmi kötbért megfizetni.

* 1. Amennyiben Vállalkozó a műszaki ütemtervhez képest 20 naptári napot meghaladó késedelembe esik, Megrendelő jogosult a szerződéstől egyoldalú nyilatkozattal elállni, és a Vállalkozót megillető az elállásig végzett munka szerződés szerinti ellenértékéből a meghiúsulás miatti kárát és többletköltségét levonni. Az elállásnak a Vállalkozó részére írásban történő bejelentése után 5 naptári napon belül a Vállalkozó köteles az építési területet a Megrendelőnek átadni, az ott található anyagok, szerkezetek, egyéb tárgyak leltárba vételét, valamint az elkészült munkák állapotfelvételét követően. Meghiúsulási kötbér összege: 10 000 000,- Ft, mely összeg Megrendelőt megilleti a 20 naptári napon túli, Vállalkozónak felróható késedelem utáni megrendelői elállás eredményeként.
  2. Ellenkező esetben a Megrendelő jogosult a munkaterületen lévő, és a Vállalkozó tulajdonát képező tárgyakat a Vállalkozó költségén a Vállalkozó telephelyére szállítani, ha a Megrendelő nem kíván élni zálogjogával.

1. ***Egyéb rendelkezések:***
   1. A Vállalkozó a jogosan igénybe vett alvállalkozóiért úgy felel, mintha a munkát maga végezte volna el. A jogosulatlanul igénybe vett alvállalkozó miatt felelős minden kárért, amely e nélkül nem következett volna be.
2. ***Jogviták rendezése:***
   1. A jelen szerződésben nem szabályozott kérdésekben a Magyarország Polgári Törvénykönyve megfelelő rendelkezései, valamint a vonatkozó egyéb jogszabályok az irányadók.
   2. A vitás ügyekben a perértéktől függően a teljesítés helye szerinti bíróság az illetékes.
3. ***Szerződéshez tartozó dokumentumok:***

A szerződés alapdokumentuma az ajánlati dokumentáció és a Vállalkozó ajánlata, valamint az eljárás ideje alatt keletkezett valamennyi dokumentum.

*Veszprém, 2016. március ………...*

…..………………………… ….………………………….

**Megrendelő Vállalkozó**